Contigo Navarra-Zurekin Nafarroa talde parlamentarioko Carlos Guzmán Pérez jaunak aurkezturiko 11-24-PES-00197 idatzizko galderari buruz, honako honen berri ematen du Hezkuntzako kontseilariak:

Une honetan, Hezkuntza Departamentua haur-hezkuntzako lehen zikloko postu-eskaintza gehitze aldera lanean ari delarik, 24-25 ikasturtean Zizur Zendeako haur-eskolak eskainitako unitate-kopurua murrizteari buruzko balorazioa ezinbestean da negatiboa.

Hezkuntzako kontseilariaren martxoaren 1eko 16/2024 Foru Aginduaren 5. artikuluan ezartzen da ezen funts publikoekin ordaindutako Haur Hezkuntzako lehen zikloko ikastetxeen titular diren toki-entitateek bidali eginen diotela Hezkuntza Departamentuari kasuko ikasturtean ikastetxe horretan eskainiko diren unitateen kopuruari eta hizkuntza-irakasbideari buruzko aurreikuspena, bai eta proposamen hori oinarritzen duen justifikazioa ere. Halaber, foru agindu horrek ezartzen du aurreikusitako eskaintza Hezkuntza Departamentuak baimendutakoa izan beharko dela..

Zizur Zendeako haur-eskola horren titular den entitateak, bere eskumenen esparruan, bidali egin du, ezarritako epean, 2024-2025 ikasturtean eskaini nahi dituen unitateen kopuruaren berri; eta, horrekin batera, kasuko justifikazioa. Hezkuntza Departamentuak baimendu egin du eskaintza hori, bere betebeharren alorrean.

Iruñean, 2024ko maiatzaren 15ean

Hezkuntzako kontseilaria: Carlos Gimeno Gurpegui